钦定古今图书集成/明伦汇编/氏族典/第121卷 > 陈文显
## 钦定古今图书集成/明伦汇编/氏族典/第121卷 > 陈文显

按《宋史漳泉世家》，“洪进子文显，字仲达。洪进领漳泉
节制，署左神机指挥使，迁泉州马步军使、都督押衙。
乾德初，朝命平海军节度副使，累加检校太保。洪进
归朝，授文显通州团练使、知泉州，未几代还。时太宗
征太原，朝于行在。久之，出为青齐庐寿、西京水南北
陜州四州都巡检使。文显与诸弟不睦，咸平初，御史”
中丞李惟清抗疏言之，诏以其父有忠勋，许其改过，
令御史台告谕之。以疾，改通许镇都监。六年，卒，年六
十五。